CELEX: 32021D1207
Language: lv
Date: 2021-07-19 00:00:00
Title: Padomes Lēmums (ES) 2021/1207 (2021. gada 19. jūlijs), ar kuru groza Lēmumu 2003/77/EK, ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju

22.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 261/47
               
            
         PADOMES LĒMUMS (ES) 2021/1207
         (2021. gada 19. jūlijs),
         ar kuru groza Lēmumu 2003/77/EK, ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Protokolu Nr. 37 par EOTK līguma izbeigšanās finansiālajām sekām un par Ogļu un tērauda pētniecības fondu, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 2. panta 2. punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta atzinumu (1),
         tā kā:
         
                     (1)
                  
                  
                     Lai Savienība līdz 2050. gadam kļūtu klimatneitrāla, tai ir vajadzīgi “līderi klimata pārmaiņu mazināšanas un resursu efektīvas izmantošanas jomā”, kuri līdz 2030. gadam izstrādātu pirmos komerciālos progresīvu tehnoloģiju lietojumus galvenajās rūpniecības nozarēs, bet līdz 2030. gadam – bezoglekļa tērauda ražošanas procesu.
                  
               
                     (2)
                  
                  
                     Ievērojot Padomes Lēmumu 2003/76/EK (2), Komisijai ir jāpārvalda likvidējamās Eiropas Ogļu un tērauda kopienas (EOTK) aktīvi un pēc likvidācijas – Ogļu un tērauda pētniecības fonda aktīvi tā, lai nodrošinātu ilgtermiņa atdevi. Padomes Lēmumā 2003/77/EK (3) ir noteiktas daudzgadu finanšu pamatnostādnes minēto aktīvu pārvaldībai. Ievērojot Lēmuma 2003/77/EK 2. pantu, Komisijai ir jāpārskata vai jāpapildina minētās pamatnostādnes un atkārtoti jānovērtē to darbība un efektivitāte.
                  
               
                     (3)
                  
                  
                     Lai sniegtu jēgpilnu atbalstu lietderīgiem kopdarbīgiem pētniecības projektiem, kuriem ir kritiskā masa un Savienības pievienotā vērtība ilgtspējas, konkurētspējas, veselības, drošības un darba apstākļu uzlabošanā ar ogļrūpniecību un tērauda rūpniecību saistītajās nozarēs, ir jānodrošina, ka šādu projektu finansēšanai līdz 2027. gadam tiek veikti maksājumi, kas saistīti ar ikgadējo piešķīrumu, kā definēts un noteikts Lēmuma 2003/76/EK 2. pantā. Šādi maksājumi būtu jāfinansē no ieguldījumu neto ieņēmumiem un no ieņēmumiem, kas gūti, pārdodot aktīvu daļu, līdz sasniegta gada summa, ko Komisijas izraudzītais dienests noteicis, pamatojoties uz Lēmumu 2003/76/EK un Padomes Lēmumu 2008/376/EK (4).
                  
               
                     (4)
                  
                  
                     Pieredze, kas gūta pēdējo piecu gadu laikā, kad tika īstenotas finanšu pamatnostādnes (2012.–2017. gads), un izmaiņas finanšu tirgus apstākļos liecina, ka minētās pamatnostādnes ir jāpielāgo.
                  
               
                     (5)
                  
                  
                     Pēc izņemšanas, kas veikta līdz 2027. gadam saistībā ar ikgadējo piešķīrumu, kurš noteikts ar Lēmumu 2003/76/EK, palikušie aktīvi būtu jāpārvalda, pamatojoties uz ilgāka termiņa ieguldījumu periodu, tādējādi nodrošinot turpmāku diversifikāciju.
                  
               
                     (6)
                  
                  
                     Kopumā lielas aktīvu daļas ieguldīšana uz ilgākiem termiņiem parasti dod lielāku peļņu, kaut gan jāpatur prātā iespēja, ka īstermiņā svārstības var palielināties. Tomēr ieguldījumi būtu jāveic tā, lai nodrošinātu pietiekamu likvīdo aktīvu apjomu gada maksājumiem, ko, pamatojoties uz Lēmumiem 2003/76/EK un 2008/376/EK, pieprasa attiecīgais Komisijas dienests.
                  
               
                     (7)
                  
                  
                     Finanšu pamatnostādnēm būtu jānodrošina elastīgāka pieeja attiecībā uz īstenošanas tehniskajiem aspektiem un jānosaka piemēroti ieguldījumu instrumenti, kas ļautu sasniegt ieguldījumu mērķus.
                  
               
                     (8)
                  
                  
                     Katra aktīvu kategorija būtu jāaplūko nevis atsevišķi, bet gan atkarībā no tās lomas diversificētā portfelī. Diversifikācija pa aktīvu klasēm vēsturiski rada lielāku atdevi pie līdzvērtīga riska līmeņa. Korelācija starp aktīviem ir būtiska, pieņemot lēmumus par aktīvu sadali saistībā ar kopējo ieguldījumu risku un atdevi.
                  
               
                     (9)
                  
                  
                     Likvidējamās EOTK aktīvi un, pabeidzot likvidāciju, Ogļu un tērauda pētniecības fonda aktīvi būtu jāpārvalda, pamatojoties uz ieguldījumu stratēģiju, kas izteikta kā stratēģisks aktīvu izvietojums un stratēģisks etalonrādītājs, kurš atspoguļo ieguldījumu mērķus un aktīvu riska pielaidi. Etalonrādītājs sniedz ilgtermiņa ieguldījumu norādes portfeļu pārvaldniekiem aktīvu sadalījumu pa dažādām kategorijām veidā.
                  
               
                     (10)
                  
                  
                     Finanšu pamatnostādnēm būtu jāļauj veikt ieguldījumus ASV dolāros denominētās augsti likvīdās obligācijās, ko emitējušas valstis, pārvalstiskas iestādes, valsts varas apakšstruktūras un valdības aģentūras, lai veicinātu diversifikāciju, vienlaikus atbilstošā mērā ierobežojot ārvalstu valūtas kursa svārstību radīto zaudējumu risku. Komisijai būtu jāspēj ar Komisijas grāmatveža piekrišanu pieņemt lēmumu par ieguldījumiem citos aktīvos, kas denominēti citu attīstīto valstu vai citu dalībvalstu valūtās. Šādu lēmumu pamatā vajadzētu būt pilnībā pamatotiem pierādījumiem par attiecīgā ieguldījuma priekšrocībām attiecībā uz aktīvu darbības rezultātiem. Finanšu pamatnostādnēs būtu jāpaplašina atbilstīgo ieguldījumu klāsts, lai piedāvātu iespēju dažādot riska darījumus pa plaša tirgus indeksiem, noteiktām ģeogrāfiskām zonām un konkrētām aktīvu kategorijām.
                  
               
                     (11)
                  
                  
                     Finanšu pamatnostādnēs būtu jāatļauj citi finanšu instrumenti, piemēram, regulētā tirgū tirgoti nākotnes līgumi, regulētā tirgū netirgoti nākotnes līgumi un mijmaiņas darījumi, lai pārvaldītu riskus un riska darījumus, piemēram, procentu likmju un valūtas risku.
                  
               
                     (12)
                  
                  
                     Vidiskā, sociālā un pārvaldības (VSP) prakse ieguldījumu atlasē kļūst arvien svarīgāka, un tā jāņem vērā, pieņemot lēmumus par ieguldījumiem. Lēmums 2003/77/EK būtu jāgroza tā, lai ieviestu VSP praksi, iekļaujot gan pozitīvu atlasi, kas veicina VSP apsvērumu iekļaušanu ieguldījumu izvēlē, gan negatīvu atlasi, proti, to darbību sarakstu, kuras izslēdz no finanšu līdzekļu ieguldīšanas, pamatojoties uz ētiskiem vai morāliem apsvērumiem.
                  
               
                     (13)
                  
                  
                     Komisijas gada ziņojumā dalībvalstīm par pārvaldības darbībām, kas veiktas saskaņā ar finanšu pamatnostādnēm, būtu jāsniedz informācija par aktīvu sadalījumu pa dažādām kategorijām. Gada pārskatā būtu arī jāizskaidro visas būtiskās izmaiņas stratēģiskajā aktīvu izvietojumā.
                  
               
                     (14)
                  
                  
                     Tādēļ Lēmums 2003/77/EK būtu attiecīgi jāgroza.
                  
               
                     (15)
                  
                  
                     Tā kā šis grozījums ir strukturāli saistīts ar Lēmumu 2003/76/EK, tas būtu jāpiemēro tikai no dienas, kad sāk piemērot Lēmumu (ES) 2021/1208 (5),
                  
               IR PIEŅĒMUSI ŠO LĒMUMU.
         
            1. pants
            Lēmumu 2003/77/EK groza šādi:
            
                        1)
                     
                     
                        lēmumā iekļauj šādu pantu:
                        
                           “1.a pants
                           Likvidējamās EOTK aktīvus un, pabeidzot likvidāciju, Ogļu un tērauda pētniecības fonda aktīvus pārvalda tā, lai nodrošinātu gada maksājumus kopdarbīgās pētniecības finansēšanai ar ogļrūpniecību un tērauda rūpniecību saistītās nozarēs, nepārsniedzot ikgadējo piešķīrumu 111 miljonu EUR apmērā. Gada maksājumus finansē no ieguldījumu neto ieņēmumiem un no ieņēmumiem, kas gūti, pārdodot daļu no likvidējamās EOTK aktīviem un, pabeidzot likvidāciju, Ogļu un tērauda pētniecības fonda aktīviem, līdz sasniegta gada summa, ko Komisijas izraudzītais dienests noteicis, pamatojoties uz Lēmumu 2003/76/EK un Padomes Lēmumu 2008/376/EK (*1).
                        
                        
                           (*1)  Padomes Lēmums 2008/376/EK (2008. gada 29. aprīlis) par Ogļu un tērauda pētniecības fonda pētījumu programmas pieņemšanu un par daudzgadu tehniskajām pamatnostādnēm šai programmai (OV L 130, 20.5.2008., 7. lpp.).”;"
                        
                     
                  
                        2)
                     
                     
                        lēmuma pielikumu aizstāj ar šā lēmuma pielikuma tekstu.
                     
                  
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
            To piemēro no dienas, kad sāk piemērot Lēmumu (ES) 2021/1208.
         
         
            Briselē, 2021. gada 19. jūlijā
            
               
                  Padomes vārdā –
               
               
                  priekšsēdētājs
               
               J. PODGORŠEK
            
         
         
            (1)  2021. gada 7. jūlija atzinums (Oficiālajā Vēstnesī vēl nav publicēts).
         
            (2)  Padomes Lēmums 2003/76/EK (2003. gada 1. februāris), ar ko nosaka pasākumus, kuri nepieciešami, lai izpildītu Eiropas Kopienas dibināšanas līgumam pievienoto Protokolu par EOTK izbeigšanās finansiālajām sekām un par Ogļu un tērauda pētniecības fondu (OV L 29, 5.2.2003., 22. lpp.).
         
            (3)  Padomes Lēmums 2003/77/EK (2003. gada 1. februāris), ar ko nosaka daudzgadu finanšu pamatnostādnes likvidējamās EOTK aktīvu pārvaldīšanai un Ogļu un tērauda izpētes fonda aktīvu pārvaldīšanai, pabeidzot likvidāciju (OV L 29, 5.2.2003., 25. lpp.).
         
            (4)  Padomes Lēmums 2008/376/EK (2008. gada 29. aprīlis) par Ogļu un tērauda pētniecības fonda pētījumu programmas pieņemšanu un par daudzgadu tehniskajām pamatnostādnēm šai programmai (OV L 130, 20.5.2008., 7. lpp.).
         
            (5)  Padomes Lēmums (ES) 2021/1208 (2021. gada 19. jūlijs), ar kuru groza Lēmumu 2003/76/EK, ar ko nosaka pasākumus, kuri nepieciešami, lai izpildītu Eiropas Kopienas dibināšanas līgumam pievienoto Protokolu par EOTK izbeigšanās finansiālajām sekām un par Ogļu un tērauda pētniecības fondu (skatīt šā Oficiālā Vēstneša 54. lpp.).
      
      
         
            PIELIKUMS
            Finanšu pamatnostādnes likvidējamās EOTK aktīvu pārvaldīšanai un, pabeidzot likvidāciju, Ogļu un tērauda pētniecības fonda aktīvu pārvaldīšanai
            1.   LĪDZEKĻU IZLIETOŠANA
            Likvidējamās Eiropas Ogļu un tērauda kopienas (EOTK) aktīvus, tostarp tās aizdevumu portfeli un tās ieguldījumus, izlieto pēc vajadzības, lai izpildītu tādas atlikušās EOTK saistības kā neatmaksātie aizņēmumi un tās saistības, kas izriet no iepriekšējiem darbības budžetiem, kā arī visas tās neparedzamās saistības.
            Ciktāl likvidējamās EOTK aktīvi un, pabeidzot likvidāciju, Ogļu un tērauda pētniecības fonda aktīvi nav vajadzīgi, lai izpildītu pirmajā daļā aprakstītās saistības, minētos aktīvus piesardzīgi iegulda saskaņā ar izvēlēto ieguldījumu periodu, lai gūtu peļņu, ko var izmantot, lai turpinātu finansēt pētniecību ar ogļrūpniecību un tērauda rūpniecību saistītās nozarēs.
            Likvidējamās EOTK aktīvus un, pabeidzot likvidāciju, Ogļu un tērauda pētniecības fonda aktīvus izmanto, lai nodrošinātu gada maksājumus pētniecībai ar ogļrūpniecību un tērauda rūpniecību saistītās nozarēs, nepārsniedzot ikgadējo piešķīrumu 111 miljonu EUR apmērā. Minētos maksājumus rada neto ieņēmumi no ieguldījumiem. Ja šie neto ieņēmumi nav pietiekami, lai segtu ikgadējo piešķīrumu, tos papildina ar ieņēmumiem, kas gūti, pārdodot daļu likvidējamās EOTK aktīvu un, pabeidzot likvidāciju, Ogļu un tērauda pētniecības fonda aktīvus. Pēc 2027. gada Ogļu un tērauda pētniecības fonda aktīvus iegulda tā, lai nodrošinātu ienākumu, kas var tikt izmantots ar mērķi finansēt pētniecības turpināšanu ar ogļrūpniecību un tērauda rūpniecību saistītās nozarēs.
            2.   IEGULDĪJUMU PERIODS, MĒRĶIS UN RISKA PIELAIDE
            Likvidējamās EOTK aktīvus un, pabeidzot likvidāciju, Ogļu un tērauda pētniecības fonda aktīvus iegulda ar mērķi saglabāt un, ja iespējams, paaugstināt šo aktīvu vērtību (“ieguldījumu mērķis”). Ieguldījumu mērķi tiecas sasniegt visā ieguldījumu periodā, un to īsteno ar augstu ticamības līmeni.
            Aktīvus pārvalda saskaņā ar prudenciālajiem noteikumiem un pareizas finanšu pārvaldības principiem, kā arī saskaņā ar noteikumiem un procedūrām, ko noteicis Komisijas grāmatvedis.
            Ieguldījumu mērķi sasniedz, īstenojot piesardzīgu ieguldījumu stratēģiju, kuras pamatā ir augsta diversifikācija starp atbilstīgo aktīvu kategorijām, ģeogrāfiskajiem apgabaliem, emitentiem un termiņiem (“ieguldījumu stratēģija”). Ieguldījumu stratēģiju izstrādā, ņemot vērā ieguldījumu periodu, un nodrošina, ka vajadzīgie līdzekļi ir pieejami pietiekami likvīdā veidā tad, kad tas ir nepieciešams.
            Ieguldījumu stratēģiju izsaka stratēģiskā aktīvu izvietojuma veidā, kas nosaka indikatīvo mērķizvietojumu dažādām atbilstīgo finanšu aktīvu kategorijām.
            Komisija stratēģisko aktīvu izvietojumu atspoguļo stratēģiskā etalonrādītājā (“etalonrādītājs”), ar kuru salīdzina likvidējamās EOTK aktīvu un, pabeidzot likvidāciju, Ogļu un tērauda pētniecības fonda aktīvu rezultātus.
            Ieguldījumu stratēģiju un etalonrādītāju ierosina Komisija, un par to vienojas ar Komisijas grāmatvedi pēc apspriešanās ar Komisijas deleģētajiem kredītrīkotājiem.
            Komisija var grozīt ieguldījumu stratēģiju un etalonrādītāju, ja notiek pienācīgi dokumentētas un pamatotas izmaiņas ekonomiskajos apstākļos, būtiskas izmaiņas attiecīgo instrumentu vajadzībās un stāvoklī vai būtiskas izmaiņas ienākošo un izejošo plūsmu aplēsēs. Ieguldījumu stratēģijas grozīšanas procedūra ir tāda pati kā tās sākotnējai pieņemšanai.
            Ieguldījumu stratēģiju izveido, ņemot vērā ieguldījumu periodu un likvidējamās EOTK aktīvu un, pabeidzot likvidāciju, Ogļu un tērauda pētniecības fonda aktīvu riska pielaidi.
            3.   AKTĪVU IZVIETOŠANAS PRINCIPI UN ATBILSTĪGIE IEGULDĪJUMI
            Lai samazinātu ieguldījumu riskus, starp visām aktīvu kategorijām un to ietvaros nodrošina pietiekamu diversifikāciju. Principā, jo aktīvs ir riskantāks vai mazāk likvīds, jo mazāk koncentrētam būtu jābūt riska darījumam.
            Riska darījumus ar dažādām aktīvu kategorijām un diversifikāciju var panākt arī, veicot ieguldījumus kolektīvo ieguldījumu uzņēmumos vai biržā tirgotos produktos.
            Likvidējamās EOTK aktīvus un, pabeidzot likvidāciju, Ogļu un tērauda pētniecības fonda aktīvus iegulda tikai:
            
                        a)
                     
                     
                        euro denominētos naudas tirgus aktīvos;
                     
                  
                        b)
                     
                     
                        fiksēta ienākuma vērtspapīros; un
                     
                  
                        c)
                     
                     
                        regulētos kolektīvos ieguldījumos parāda un pašu kapitālā.
                     
                  Likvidējamās EOTK aktīvus un, pabeidzot likvidāciju, Ogļu un tērauda pētniecības fonda aktīvus iegulda riska darījumos ar iepriekšējā daļā minētajām aktīvu kategorijām, veicot ieguldījumus šādos instrumentos vai iesaistoties šādās darbībās:
            
                        a)
                     
                     
                        noguldījumi;
                     
                  
                        b)
                     
                     
                        naudas tirgus instrumenti un naudas tirgus fondi, kas piedāvā dienas likviditāti, kā tos regulē Eiropas Parlamenta un Padomes Regula (ES) 2017/1131 (1);
                     
                  
                        c)
                     
                     
                        parāda instrumenti, piemēram, obligācijas, vekseļi un parādzīmes, un vērtspapīroti instrumenti saskaņā ar vienkāršiem, pārredzamiem un standartizētiem (VPS) kritērijiem, kas izklāstīti Eiropas Parlamenta un Padomes Regulā (ES) 2017/2402 (2);
                     
                  
                        d)
                     
                     
                        kolektīvo ieguldījumu uzņēmumi, uz kuriem attiecas Eiropas Parlamenta un Padomes Direktīva 2009/65/EK (3), tostarp biržā tirgoti fondi, kas veic ieguldījumus pašu kapitālā vai parāda instrumentos, kuru maksimālie zaudējumi nevar pārsniegt ieguldītās summas;
                     
                  
                        e)
                     
                     
                        līgumi par aktīvu pārdošanu ar atpirkšanu saskaņā ar Eiropas Parlamenta un Padomes Regulu (ES, Euratom) 2018/1046 (4) (“Finanšu regula”) 212. panta 2. punktā noteikto principu;
                     
                  
                        f)
                     
                     
                        līgumi par aktīvu pirkšanu ar atpārdošanu;
                     
                  
                        g)
                     
                     
                        vērtspapīru aizdevumu operācijas ar atzītām tīrvērtes sistēmām, piemēram, Clearstream un Euroclear, vai ar vadošajām finanšu iestādēm, kas specializējas šāda veida operācijās.
                     
                  Atvasinātos instrumentus regulētā tirgū netirgotu un tirgotu nākotnes līgumu un mijmaiņas līgumu veidā izmanto tikai efektīvai portfeļa pārvaldībai, nevis spekulācijas vai pozīciju stiprināšanas nolūkā. Minētos atvasinātos instrumentus var izmantot, lai koriģētu ilgumu, mazinātu kredītrisku vai citu būtisku risku vai mainītu aktīvu izvietojumu atbilstīgi ieguldījumu politikai.
            Likvidējamās EOTK aktīvus, kā arī Ogļu un tērauda pētniecības fonda aktīvus pēc likvidācijas pabeigšanas var ieguldīt augsti likvīdās obligācijās, kas denominētas ASV dolāros un ko emitējušas valsts un pārvalstiskas struktūras, vienīgi tāpēc, lai panāktu diversifikāciju un pakļautību citas procentu likmju līknes riskiem. Valūtas risku ierobežo, pienācīgi izmantojot mijmaiņas līgumus vai citus ārvalstu valūtas riska ierobežošanas instrumentus, kā noteikts iepriekšējā daļā.
            Komisija, vienojoties ar grāmatvedi, var paplašināt atbilstīgo ieguldījumu tvērumu, iekļaujot citas aktīvu kategorijas un ieguldījumu operācijas, kas atbilst ieguldījumu stratēģijai un mērķiem, kā arī citu attīstīto valstu valūtas, ko ik pa laikam norāda Starptautiskais Valūtas fonds, ar nosacījumu, ka tiek ierobežots valūtas risks. Ikvienu lēmumu par jaunu aktīvu kategoriju, ieguldījumu operāciju vai attīstīto valstu valūtu iekļaušanu attaisno ar argumentētu pamatojumu par katru aktīvu kategoriju, operāciju vai valūtu par to, kā paplašinātās ieguldījumu iespējas uzlabos likvidējamās EOTK aktīvu un, pabeidzot likvidāciju, Ogļu un tērauda pētniecības fonda aktīvu riska un ienesīguma rādītājus. Šis pamatojums ietver novērtējumu par operatīvajām spējām, kas vajadzīgas, lai atbalstītu šīs jaunās ieguldījumu iespējas.
            4.   VIDISKIE, SOCIĀLIE, PĀRVALDĪBAS UN MORĀLES APSVĒRUMI
            Piemēro šādus vidiskos, sociālos un pārvaldības (VSP) kritērijus:
            
                        a)
                     
                     
                        likvidējamās EOTK aktīvu un, pabeidzot likvidāciju, Ogļu un tērauda pētniecības fonda aktīvu ieguldījumus īsteno saskaņā ar Savienības politikas mērķi veicināt ilgtspējīgas finanses un sociālo taisnīgumu, ciktāl tas atbilst aktīvu kapitāla saglabāšanai;
                     
                  
                        b)
                     
                     
                        ieguldījumu politikas īstenošanā nodrošina atbilstību visiem attiecīgajiem tiesību aktiem, kas veicina VSP kritērijiem atbilstīgos finanšu instrumentus, un ievēro attiecīgos standartus, sistēmas, kritērijus un procesus, kas noteikti Savienības tiesiskajā regulējumā;
                     
                  
                        c)
                     
                     
                        Komisija var apspriesties ar ES Tehnisko ekspertu grupu ilgtspējīga finansējuma jautājumos vai tās pēcteci par VSP faktoru īstenošanu likvidējamās EOTK aktīvu un, pabeidzot likvidāciju, Ogļu un tērauda pētniecības fonda aktīvu ieguldījumu stratēģijā;
                     
                  
                        d)
                     
                     
                        Komisija uzrauga likvidējamās EOTK aktīvu un, pabeidzot likvidāciju, Ogļu un tērauda pētniecības fonda aktīvu VSP profilu un ziņo par to gada ziņojumā, kas minēts 7. punktā (Pārvaldības procedūras).
                     
                  Ētisku vai morālu apsvērumu dēļ izslēgto ieguldījumu darbību saraksts:
            
                        a)
                     
                     
                        ieguldījumi vērtspapīros, ko emitējušas struktūras, par kurām, cik Komisijai zināms, ar galīgo spriedumu vai galīgo administratīvo lēmumu ir konstatēts, ka tās ir iesaistītas kādās no turpmāk minētajām darbībām:
                        
                                    i)
                                 
                                 
                                    darbības, kuras tiek uzskatītas par nelikumīgām vai aizliegtām ētisku vai morālu apsvērumu dēļ saskaņā ar Savienības tiesisko regulējumu un starptautiskām konvencijām un nolīgumiem;
                                 
                              
                                    ii)
                                 
                                 
                                    darbības, kuras ir saistītas ar tādas munīcijas vai ieroču izstrādi, ražošanu un tirdzniecību, ko aizliedz piemērojamie starptautiskie tiesību akti;
                                 
                              
                  
                        b)
                     
                     
                        ieguldījumi vērtspapīros, ko emitējuši uzņēmumi, kas, cik Komisijai zināms, gūst vairāk nekā 25 % no saviem kopējiem gada ieņēmumiem no turpmāk uzskaitītajām darbībām:
                        
                                    i)
                                 
                                 
                                    ar azartspēlēm saistītas darbības (ar ražošanu, būvniecību, izplatīšanu, apstrādi, tirdzniecību un programmatūru saistītas darbības);
                                 
                              
                                    ii)
                                 
                                 
                                    ar tabaku saistīti produkti un darbības (to ražošana, izplatīšana, pārstrāde un tirdzniecība);
                                 
                              
                                    iii)
                                 
                                 
                                    seksuālo pakalpojumu tirdzniecība un saistītā infrastruktūra, pakalpojumi un mediji.
                                 
                              
                  5.   PĀRSKAITĪJUMS SAVIENĪBAS VISPĀRĒJĀ BUDŽETĀ
            Neto ieņēmumus no likvidējamās EOTK aktīvu ieguldījumiem un, pabeidzot likvidāciju, no Ogļu un tērauda pētniecības fonda aktīviem, kā arī ieņēmumus no aktīvu daļas pārdošanas iekļaus Savienības vispārējā budžetā kā īpašus ieņēmumus, un tos pārskaitīs no likvidējamās EOTK un, pabeidzot likvidāciju, no Ogļu un tērauda pētniecības fonda, kad tas būs vajadzīgs, lai izpildītu saistības no budžeta pozīcijas, kas paredzēta pētniecības programmām ar ogļrūpniecību un tērauda rūpniecību saistītās nozarēs.
            6.   UZSKAITE
            Līdzekļu pārvaldīšanu iegrāmato likvidējamās EOTK un, pabeidzot likvidāciju, Ogļu un tērauda pētniecības fonda aktīvu gada pārskatā. Minētās darbības veic un atspoguļo saskaņā ar Komisijas grāmatveža pieņemtajiem Komisijas grāmatvedības uzskaites noteikumiem, ņemot vērā likvidējamās EOTK un, pabeidzot likvidāciju, Ogļu un tērauda pētniecības fonda aktīvu īpašo raksturu. Pārskatus apstiprina Komisija un pārbauda Revīzijas palāta. Pārskatu ikgadējai revīzijai Komisija piesaista ārējus uzņēmumus.
            7.   PĀRVALDĪBAS PROCEDŪRAS
            Komisija attiecībā uz likvidējamās EOTK un, pabeidzot likvidāciju, Ogļu un tērauda pētniecības fonda aktīviem veic iepriekšminētās pārvaldības darbības saskaņā ar šīm pamatnostādnēm un saskaņā ar tās iekšējiem noteikumiem un procedūrām, kas ir spēkā attiecībā uz EOTK tās likvidācijas laikā, vai atbilstoši to grozījumiem pēc likvidācijas.
            Komisija reizi gadā sastāda sīki izstrādātu ziņojumu par pārvaldības darbībām, ko veic saskaņā ar šīm finanšu pamatnostādnēm, un nosūta to dalībvalstīm. Ikgadējā ziņojumā Komisija iekļauj informāciju par dažādu aktīvu kategoriju izmantošanu, par iemesliem, kāpēc tā izvēlējusies ieguldīt konkrētās aktīvu kategorijās, un par katras aktīvu kategorijas novērotajiem darbības rezultātiem.
            
               (1)  Eiropas Parlamenta un Padomes Regula (ES) 2017/1131 (2017. gada 14. jūnijs) par naudas tirgus fondiem (OV L 169, 30.6.2017., 8. lpp.).
            
               (2)  Eiropas Parlamenta un Padomes Regula (ES) 2017/2402 (2017. gada 12. decembris), ar ko nosaka vispārēju regulējumu vērtspapīrošanai un izveido īpašu satvaru attiecībā uz vienkāršu, pārredzamu un standartizētu vērtspapīrošanu, un groza Direktīvas 2009/65/EK, 2009/138/EK un 2011/61/ES un Regulas (EK) Nr. 1060/2009 un (ES) Nr. 648/2012 (OV L 347, 28.12.2017., 35. lpp.).
            
               (3)  Eiropas Parlamenta un Padomes Direktīva 2009/65/EK (2009. gada 13. jūlijs) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (pārstrādāta versija) (OV L 302, 17.11.2009., 32. lpp.).
            
               (4)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).